CELEX: 62014TN0658
Language: da
Date: 2014-09-12 00:00:00
Title: Sag T-658/14: Sag anlagt den 12. september 2014 — Jurašinović mod Rådet

27.10.2014   
            
            
               DA
            
            
               Den Europæiske Unions Tidende
            
            
               C 380/23
            
         Sag anlagt den 12. september 2014 — Jurašinović mod Rådet
   (Sag T-658/14)
   2014/C 380/30
   Processprog: fransk
   
      Parter
   
   
      Sagsøger: Ivan Jurašinović (Angers, Frankrig) (ved advokat O. Pfligersdorffer)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Afgørelse truffet den 8. juli 2014 annulleres for så vidt den begrænser sagsøgerens adgang til dokumenterne i afgørelsens bilag 3 under påberåbelse af beskyttelsen af internationale forbindelser og beskyttelsen af retslige procedurer og af denne grund har lavet overstregninger i de begærede dokumenter.
            
         
               —
            
            
               Rådet tilpligtes at betale sagsøgeren et beløb på 5  000 EUR eksl. afgifter eller 6  000 EUR inkl. afgifter som erstatning for sagsomkostninger med tillæg af renter efter Den Europæiske Centralbanks rentesats på datoen for stævningens registrering.
            
         
               —
            
            
               Rådet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1.
            
            
               Det første anbringende vedrører et åbenbart fejlagtigt skøn vedrørende undtagelsen om beskyttelsen af retslige procedurer og juridisk rådgivning i artikel 4, stk. 2, andet led, i forordning nr. 1049/2001 (1), for så vidt som Retten i dom Jurašinović mod Rådet (T-63/10, EU:T:2012:516), til hvis opfyldelse den anfægtede afgørelse blev truffet, allerede har fastslået, at selv om denne undtagelse kunne finde anvendelse, skulle den dog ikke finde anvendelse i den foreliggende sag.
            
         
               2.
            
            
               Det andet anbringende vedrører et åbenbart fejlagtigt skøn vedrørende undtagelsen om beskyttelsen af offentlighedens interesser med hensyn til internationale forbindelser som omhandlet i artikel 4, stk. 1, litra a), tredje led, i forordning nr. 1049/2001, i det omfang de pågældende dokumenter indeholder oplysninger fra Den Europæiske Union og ikke fra FN-systemet, således at oplysningerne fra sidstnævnte ikke er omhandlet.
            
         
               3.
            
            
               Det tredje anbringende vedrører et åbenbart fejlagtigt skøn vedrørende undtagelsen om en mere tungtvejende offentlig interesse i henhold til artikel 4, stk. 2, i forordning nr. 1049/2001, der gør det muligt at fravige undtagelsen om beskyttelsen af retslige procedurer og juridisk rådgivning, i det omfang dels sagen om disse dokumenter i dag er endeligt afsluttet, dels Republikken Kroatien i dag er en medlemsstat i Den Europæiske Union.
            
         
      (1)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L 145, s. 43).